open-index/open-wikipedia-markdown huggingface dataset:
Granda recesion

La **granda recesion** ła ze sta na crize econòmega mondiałe che ła se ga verifegà intrà el 2007 e el 2013 s-ciopada inte i Stati Unii de l'Amèrica inte el 2006 de sevente a ła crize dei subprime e del marcà imobiłiare.

Ła zera sta inescada dal s-ciopo de na boła imobiłiare, che ła ghea produzesto a caena na grave crize finansiària inte l'economia americana. La recesion ła ga dopo guałivamente ciapà un caràtaro globałe, spinzesta da mecanismi finansiari de contajo, e perdurante (fate-salve racuante ecesion cofà Ìndia e Cina) co ła spirałe recesiva che ła se ga oncor-pì agravada, in vari paezi eoropei (Eoropa mediterànea e altri), co ła crize del dèbito dei Stati sovrani eoropei.

Intrà i prinsipałi fatori de ła crize i figura i alti presi de łe matèrie prime (petrojo *in primis*), na crize ałimentare mondiałe, ła menasa de na recesion in tuto el mondo e na crize creditìsia (seguia a cueła bancària) co consevente croło de fidusa dei marcai borsìsteghi. Ła vien considerada da tanti economisti cofà una de łe pèzo crize economiche de ła stòria, seconda solché a ła granda depresion de łe prime dècadi del XX secoło.

## Rasegna istòrega
A ła crize finansiària s-ciopada inte l'agosto del 2007 łe ze seguie na recesion, scumisiada inte el secondo trimestre del 2008, e na grave crize industriałe (seguia al fałimento de Lehman Brothers inte el 15 de setenbre par ła crize dei subprime) s-ciopada inte l'autuno de l'isteso ande proporsion pì grande in confronto a cheła là de ła Granda crizeco na forte contrasion de ła produsion e dei ordenativi.

El 2009 el ga dopo vedesto na crize ecònomega zenerałizada, pezanti recesion e vertizenozi crołi de PIL in numarévułi paezi del mondo e in special modo inte el mondo osidentałe. Finia ła recesion inte el terso trimestre del 2009, intrà ła fine de l'isteso an e del 2010 ła se ga verificada na parsiałe recuperasion econòmega.

Intrà el 2010 e el 2011 el se ga conosesto el slargamento de ła crize ai dèbiti sovrani e a łe finanse pùbleghe de tanti paezi (in larga mezura gravai da łe speze frontezae inte el sostegno ai sistemi bancàrii), soratuto ai Paezi de l'eorozona, inpusibiłitai a oparar manovre sul taso de cànbio o a atuar pułìteghe de crèdito espansive e de monetizasion, che in racuanti cazi łe ga evità l'insolvensa sovrana (Portogało, Irlanda), gràsie de l'erogasion de grandi inprésti da parte de FMI, BCE e Comision eoropea (ła denomenada *[[Troika (pułìtega eoropea)|troika]]*).

Sti interventi, denomenai "piani de salvatajo" e dirizesti a evitar pusìbiłi *[[Default (finansa)|default]]*, i ze stai parò concedesti a presi de pułìteghe de bałanso fortemente restritive sui conti pùbleghi (c.d. austerità) co fren a consumi e produsion e ałimentasion de ła spirałe recesiva.

## Notasion

## Altri projeti

## Linganbi foresti
Lehman Brothers

**Lehman Brothers Holdings Inc.**, fondada inte el 1850 inte el ndar de ła curta presidensa de Zachary Taylor, ła ze sta na socetà ativa inte i servizi finansiari de liveło globałe. La so atività ła se concretizava inte l'investment banking, inte l'equity e "fixed-income sales" (intermediasion inte el setore del rèdito fiso), inte łe reserche de marcà, inte el trading, inte l'investment management, inte el private equity e inte el private banking. El zera uno dei oparatori pì de rezalto del marcà dei tìtułi de stato statunitense.

Intrà łe so prinsipałi controłae: *Lehman Brothers Inc.*, *Neuberger Berman Inc.*, *Aurora Loan Services, Inc.*, *SIB Mortgage Corporation*, *Lehman Brothers Bank*, *FSB*, e il *Grupo Crossroads*. El cuartierp zenerałe mondiałe de ła socetà el zera a New York e łe sede secondàrie locałi łe se cata a Londra e Tokyo, oltre che ufisi locałi sparpagnai par tuto el mondo.

Inte el 15 de setenbre del 2008 ła socetà ła ghea anuncà l'intension de vałerse del Chapter 11 del Bankruptcy Code statunitense (na procedura che ła se àtua in cazo de fałimento) anunsando dèbiti bancari par 613 miliardi de dòłari, dèbiti obligasionari par 155 miliardi e atività par un vałore de 639 miliardi. Se ze drio parlar de ła pì granda bancarota inte ła istòria dei Stati Unii. La socetà ła ze oncora ezistente, finmente al conpletamento de ła procedura de bancarota.

## Notasion

## Altri projeti

## Linganbi foresti
Abàsii

I **Abàsii**, **Abàsiti** o **Abàsidi** (), anca denomenai **Całifato Abàsia**, i zera na dinastia całifałe musulmana che ła ghea goernà el mondo islamego dal 750 al 1258, e dopo tochi de sto mondo intrà el 1261 e el 1517. El so całifato el cuerzea na àrea de 11,1 milioni de km² e el zera uno dei inperi pì espandesti de senpre, el secondo inte ła istòria islàmega dopo a cheło omayyade (13,4 milioni).

I tołe el so nome da al-ʿAbbās b. ʿAbd al-Muṭṭalib - zio da ła parte del pare del profeta Maometo e trizàvoło del fondador de ła dinastia - che se conta che el se gàpia convertio a ła rełijon inte ła cuała el credea so nevodo inte na data che no ła ze ben preciza e che i Abàsii i datava a ła sera prima de ła concuista (*fatḥ*) de ła Meca da parte dei musulmani (630).

Dal momento che i primi całifi - vicari del profeta inte el so èsar cao pułìtego de ła *[[Uma]]* islàmega - i zera stai i 4 całifi denomenai "ortodosi" (*rāshidūn*) inte el perìodo intrà el 632 e el 661, e che intrà el 661 e el 750 i ghea goernà la Comunità islàmega ła dinastia àraba dei Omayyadi, goernando da ła so capitałe de Damasco, i Abàsii i ze par-tanto stai ła tersa dinastia àraba che ła ga tegnesto-sù el mondo islàmego

## Bibliografia
* Balbale, Abigail Krasner.  *Between Kings and Caliphs: Religion and Authority in Sharq al-Andalus (1145-1244 CE).* Dissertatio in universitate Harvardense, ano 2012.
* Halm, Heinz. *Die Araber: von der vorislamischen Zeit bis zur Gegenwart.*   C. H. Beck, 2004.  ISBN 340650843X
* Kennedy, Hugh N.  *The Early Abbasid Caliphate: A Political History.*   Barnes and Noble, 1981.  ISBN 0389200182
* Le Strange, Guy. *Baghdad during the Abbasid Caliphate: from contemporary arabic and Persian sources.*   Typographeum Clarendonum, 1900.  Re-editio ano 1983, ISBN 0313231982

## Notasion

## Altri projeti

## Linganbi foresti
Màchina par scrìvar

miniatura|Modeło de màchina par scrìvar Junior Premier dei ani 1930.

Ła **màchina da scrìvar** o **màchina par scrìvar** ła ze un dispositivo mecànego, ełetromecànego o ełetrònego, che gràsie a na union de botoni (ciamada botognera), co i vien schiciai, i inprime caràtari inte un documento, normalmente de carta. La persona che ła òpera co ła màchina da scrìvar ła se denòmena **mecanògrafo** o mejo **datiłògrafo**.

Le màchine da scrìvar łe ze stae instrumentasion indispensàbiłi inte i ufisi de tuto el mondo, cusita cofà par la letaratura, el cinema, el zornałismo, el teatro e calsìase atività che ła dimandase scrìvar partindo dal finałe del sècoło XIX e cuazi tuto el sècoło XX. inte ła década del 1980 i computer personałi i ghea renpiasà cuazi totalmente le màchine de scrìvar inte i paezi desviłupai e inte i paezi tecnołozegamente poco vansai invese el dòparo de ła scritura a màchina no ła ze stada intacada finmente al sècoło XXI.

Intrà łe conpagnie produtore de màchine da scrìvar e dei so acesori se ghe podea catar Adler-Royal, Canon, Brother, Nakajima, Olivetti, Olympia e Smith-Corona. Olivetti e Olympia łe ze stae łe ùlteme conpagnie osidentałi che łe ghea fabregà màchine par scrìvar mecàneghe. 

Ła ùltema conpagnia dedicada a ła fabregasion de màchine par scrìvar, o sia ła indiana Godrej and Boyce, verzesta inte la dècada del 1950, ła ghea sarà ła so ùltema fàbrega a Mumbai inte el 2011. El 20 de novenbre del 2012 se ghea fabregà ła ùltema màchina da scrìvar manufaturada in Eoropa, concretamente inte ła fatoria de Brother inte el Wrexhamc in Gàłes, Regno Unio.

## Notasion

## Altri projeti

## Linganbi foresti
Stagnasion

Co **stagnasion** o **economia stagnante** se intende na situasion econòmega caraterizada dal persìstar de modeste variasion del prodoto interno lordo e del rèdito procàpite.

Ła se difarénsia da ła recesion, inte ła cuała par pì perìodi ła produsion totałe e/o pro càpite ła decrese, e ła se difarénsia anca da ła stagflasion, inte ła cuała ła stagnasion ła se conpagna a un'inflasion pì ełevada de cueła conpatìbiłe co un cresimento ecònomego tanto lento.

Se intende par stagnasion cuel lento procedimento sia econòmego sia pułìtego che el se el ga par mancansa de na majoransa pułìtega, o na potensa ecònomega dividesta intrà soci co intenti inconpatìbiłi

## Notasion

## Altri projeti

## Linganbi foresti
Opus Dei

La **Prełatura de ła Santa Croze e Opus Dei** (in Latin: *Praelatura Sanctae Crucis et Operis Dei*), pì conosesta inte ła forma scursada **Opus Dei** (letaralmente, "Òpara de Dio"), ła ze na prełatura personałe de ła Ceza catòłega, l'ùgnoła ezistente atualmente inte l'ordenamento cànonego.

Ła zera stada fondada inte el 2 de otobre del 1928 da Josemaría Escrivá par «difóndar el mesajo che el lavoro e łe sircostanse ordenàrie i ze ocazion de reunion co Dio e de servìsio inte i confronti de chełi altri, par el mejorizamento de ła socetà». Ła ga otegnesto el *status* de prełatura personałe in forsa de ła costitusion apostòłega *Ut sit* del 1982; ła vien tegnesta saldo dai Statuti emanai da Joani Poło II inte el 1982.

Atualmente el prelà el ze Mons. Fernando Ocáriz.

## Notasion

## Altri projeti

## Linganbi foresti
Cometa de Halley

La **cometa de Halley**, el nome ufisałe el ze **1P/Halley**, ła ze ła pì tanto conosesta e sbreluzegante de łe comete periòdeghe che łe provegne dal disco difondesto, łe cuałe łe pasa par łe rejon interne del sistema sołare a intervałi de dezene de ani, difarentemente dai miłiari de ani che invese łe ga łe comete che łe provegne da ła nube de Oort. Ła vien cusita ciamada in onor de Edmond Halley, che par primo el ghene ghea predizesto el fato che ła saria tornada al perièłio.

La cometa de Halley ła ze el protòtipo de comete caraterizae da perìodi orbitałi conprendesti intrà i 20 e i 200 ani e òrbite chełe połe gaver inclinasion ełevae in confronto al pian de l'eclìtega.

## Notasion

## Altri projeti

## Linganbi foresti
Perièlio

In astronomia, el **perièlio** (dal grego *perì* = da torno, *helios* = sołe) el ze el ponto de mìnema distansa de un corpo del Sistema sołare (pianeta, asteròide, cometa, satèłite artifisałe, etc.) dal Sołe. El ze par tanto un àpside.

Par anałozia, ła vien ciamà perièlio anca ła distansa minima de un corpo orbitante datorno a na steła difarente dal Sołe, anca se in tal-magnera se garia da doparare el tèrmano *[[periastro]]*. Inte el cazo de un corpo orbitante datorno a ła Tera se dòpara perizeo.

Viceversa el ponto de màsima distansa el vien denomenà afèlio. La lìnea imazenària che ła unise afèlio e perièlio ła ze dizesta lìnea dei àpsidi.

## Notasion

## Altri projeti

## Linganbi foresti
Recesion

La **recesion** o **recesion econòmega**, in economia, ła ze na condision macroeconòmega caraterizada da livełi de atività produtiva (PIL) pì basi de cuełi che i podaria èsar otegnesti doparando totalmente e in magnera efisente tuti i fatori produtivi che se ga a dispozision, in contrapozision par tanto al conceto de cresimento ecònomego. Consevense de ła recesion łe ze de consevensa un cresimento de ła dezocupasion, un rałentamento de ła produtività e un sbasamento dei consumi e de l'aceso al crèdito.

## Notasion

## Altri projeti

## Linganbi foresti
Boła imobiłiare

La **boła imobiłiare** ła ze un tipo de boła specułativa che ła se prezenta periodegamente inte i marcai imobiłiari locałi, o anca su scała globałe. Ła ze caraterizada da un ràpido cresimento dei presi imobiłiari che i se porta a livełi insostegnìbiłi in raporto ai rèditi medi o a altri paràmetri econòmeghi.

## Notasion

## Altri projeti

## Linganbi foresti
Goerno federałe dei Stati Unii de l'Amèrica

El **goerno federałe dei Stati Unii de l'Amèrica** (in ingleze *federal government of the United States* o scursà *U.S. federal government*) el ze l'insieme dei poderi pùbleghi che i zestise el goerno dei Stati Unii de l'Amèrica.

## Descrision
El derito dei Stati Unii de l'Amèrica el ze fondà su ła Costitusion, el ga łe so fonti inte łe leji aprovae dal Congreso, inte i regołamenti e in sentense interpretative de łe norme federałi. El sistema federałe se divide in trè poderi destinguesti ("rame"): ezecutivo, lejislativo e zudisiàrio.

Secondo el sistema de separasion dei poderi, cadauna de ste rame łe ga sia poderi par laorar in magnera autònoma, sia poderi par controłare chełe altre du rame mentre, de converso, soto altri ponti de vista ogni podere el casca soto del controło de un altro podere o de chełi altri du. Nisuna persona ła połe par de pì far parte contenporaneamente de du poderi, defarentemente da cheło che ocore invese inte i paezi eoropei co goerno parlamentare.

## Notasion

## Altri projeti

## Linganbi foresti
Lincoln Center for the Performing Arts

El **Lincoln Center for the Performing Arts**, comunamente scursà in **Lincoln Center**, el ze un conpleso de edifisi pozisionà intrà ła *Columbus Avenue* e l*Amsterdam Avenue* inte l'Upper West Side de Manhattan, New York.
## Istòrego
Un grupo de notàbiłi guidai da John D. Rockefeller III i ghea costruio el Lincoln Center cofà parte del projeto de restruturasion de ła Lincoln Square inte el córar dei ani sesanta. Pararia che Rockfeller, che el ze sta el primo presidente del conpleso, el gàpia finansià el sincuanta par sento dei 185 milioni de dòłari che i ghea servio par ła costrusion del Sentro.

La prima strutura a devegner concludesta ła ze sta ła *Fordham Law School* de ła *Fordham University* inte el 1962. El Lincoln Center el ze sta el primo conpleso de istitusion culturałi a devegner fazesto inte el sentro de na granda metròpułi statunitense.

## Enti rezidenti al Lincoln Center
El Lincoln Center el ze destinà in granda parte al spetàcoło, ghe i rezidénsia *de fato* łe seventi 12 organizasion artìsteghe: 
*American Ballet Theatre
**The Chamber Music Society of Lincoln Center* 
**Film Society of Lincoln Center*
**Jazz at Lincoln Center* 
* Juilliard School
**Lincoln Center Presents*
**Lincoln Center Theater* 
*Metropolitan Opera 
*New York City Ballet
**New York City Opera* 
*New York Philharmonic
**New York Public Library for the Performing Arts* 
*School of American Ballet

## Architeti projetisti
Architeti che i ga projetà edifisi del Lincoln Center: 
*Max Abramovitz - Avery Fisher Hall
*Pietro Belluschi - Juilliard School (formada anca da ła Alice Tully Hall)
*Gordon Bunshaft -The New York Public Library for the Performing Arts 
*Wallace Harrison - Master plan & Metropolitan Opera House
*Philip Johnson - New York State Theater
*Eero Saarinen - Vivian Beaumont Theater

## Bibliografia
*Young, Edgar B. *Lincoln Center: The Building of an Institution*. New York: New York University Press, 1980.

## Notasion

## Altri projeti

## Linganbi foresti
Boxe

Ła **boxe** (da l'inglezo *boxing*) o anca conosesto cofà **puziłato** o **puziłà** (dal latin *pugilatus* a so volta da *pugil* o sia pugno) el ze uno dei pì antighi e conosesti sport da conbatimento. A liveło conpetitivo se fa inte l'interior de na superfise cuadra ciamada ring, intrà du atleti che i se fronteja a colpi de pugni sarai (protezesto da guantoni), col fin de indebołire e butar par tera l'aversàrio par na determenada durada de tenpo.

## Descrision
Ła boxe amatoriałe ła ze na conpetision de rinlevansa ołìnpega (vegnindo prategada anca inte i Zughi del Commonwealth), e che ła ga i so canpionai mondiałi. In sto cazo i scontri i gnen organizai su na distansa che ła va da uno a tre *round*.

El scontro finise prima de łe repreze prevedeste cuando che l'arbitro el stabiłise che uno dei du contendenti no el sìpia pì bon de conbàtare, co che el vien scuałifegà da l'arbitro o cuando che el se rende (el denomenà "zeto de ła spugna"). Se el conbatimento se slonga finmente a finir i round prevedesti, ła vitòria ła vien determenada dal puntejo atribuio dai zùdezi, andove che el vinsitore el sarà chi che el ga totałizà pì ponti. Inte el cazo inte el cuało el pontejo el sìpia conpagno intrà i du sfidanti, ghe ze na defarensa de regołamento dipendindo dal tipo de scontro desputà: inte el cazo de un scontro amatoriałe (cofà inte el cazo de łe Ołinpìade), i zùdezi i atribuise isteso ła vitòria a uno dei du contendenti bazàndose so un zudìsio tècnego; inte el cazo de un scontro intrà profesionisti el rezultà el ze cueło là de un parejo.

## Istòrego
Se i èsari umani i ga metesto in pràtega l'arte del conbatimento co łe man finmente dal scumìsio de ła istòria: łe prime evidense stòreghe de scontri de boxe sportiva łe ze stae catae-fora inte el Oriente Pròsimo e derivanti dal III e dal II miłènio v.C. sirca. 

La documentasion pì antiga de un vero e pròpio regołamento de boxe el ze derivante da l'Antiga Gresa, co che el puzilà el vegnea metesto in pràtega inte el ndar dei zughi ołìnpeghi ''antighi'' del 688 v.C.. El puziłato el se ga de sevente evolvesto intrà el XVI e el XVIII secoło, soratuto in Gran Bretagna, co l'emersion de scontri che i metea in prèmio na butada-posta de schei, finmente rivar a ła metà del XIX secoło, co che, inte el 1867, el zera vegnesto introduzesto el *regołamento del Marcheze de Queensbery*.

## Notasion

## Altri projeti

## Linganbi foresti
Primo ministro del Cànada

El **[[primo ministro]] del [[Cànada]]** el ze el cao del goerno canadeze.

## Orìzene de ła sede
In Cànada, el primo ministro el ze de sòłito el leader del partio che el ga ła majoransa, anca rełativa, inte ła Càmara dei Comuni. In baze al protocoło canadeze, tuti i primi ministri i se guadagna a vita l'onorificensa de *Right Honourable* (Stra Onorévołe).

## Identifegasion
El primo ministro el recepise l'incargo de formar el goerno dal goernatore zenerałe, cofà raprezentante de ła monarchia del Regno Unio in Cànada. El primo ministro el ga da èsar un sitadin canadeze de almanco 18 ani de età, menbro de ła Càmara dei Comuni o (pì raramente) del Senato del Cànada. La rezidensa ufisałe del primo ministro ła ze al nùmaro 24 de Sussex Drive, a Ottawa.

Siben che eło el sìpia in pràtega el menbro dotà de majori poderi del goerno canadeze, el ze sbajà definire el primo ministro cofà un "cao de Stato" del Cànada, dato che el cao de Stato ufisałe el ze el monarca del Regno Unio, raprezentà inte el paeze nordamerican dal goernatore zenerałe.

El primo ministro canadeze el controła łe nòmene de tuti i menbri del so goerno; el połe nomenare renpiasi inte i incarghi vacanti de ła Corte suprema, del Senato canadeze, i anbasatori canadezi inte el mondo, i dieze vice-goernatori de łe province canadezi, i trè comisari dei teritori canadezi, e el conseja el sovran britànego su ła nòmena del novo goernatore zenerałe.

## Lista dei primi ministri

## Notasion

## Altri projeti

## Linganbi foresti
Guera de Finlàndia

La **guera de Finlàndia** ła ze sta un conflito conbatesto dai ezèrsiti de l'Inpero ruso e del Regno de Svèsia dal febraro del 1808 al setenbre del 1809, inte el pì largo contesto de łe guere napołeòneghe. 

Ła nasion che ła ze vegnesta fora dezemada dal conflito, ła ze ła Svèsia che ła ze stada costrenzesta a firmar el tratà de Fredrikshamn, col cuało ła cedeva i teritori de l'atuałe Finlàndia a l'Inpero ruso.

## Notasion

## Altri projeti

## Linganbi foresti
Dow Jones

El **Dow Jones** (nome conpleto *Dow Jones Industrial Average*) el ze el ìndaze asionàrio pì conosesto de ła borsa de New York (el NYSE, New York Stock Exchange), creà da Charles Dow, pare de l'anàłize tècnega e fondatore del *[[The Wall Street Journal]]*, e da Edward Jones, statìstego finansiàrio american.

## Descrision
L'ìndaze el ze calcolà, difarentemente da chełi altri ìndazi che i tien conto de ła capitałizasion (e de consevensa del pezo rełativo de łe vàrie socetà), subpezando el preso dei prinsipałi 30 tìtułi de Wall Street. La decizion de limitàrghene ła conpozision a solché 30 blue chip el ga fato-sì che inte el córar del tenpo, l'ìndaze el gàpia perdesto tanta de ła so inportansa parché no el ze pì bon de respeciar l'intiero andamento del listin asionàrio american. 

## Aziende
Dal 31 Agosto 2020 łe aziende che łe forma l'ìndeze łe ze łe seventi:

## Notasion

## Altri projeti

## Linganbi foresti
Grandogado de Finlàndia

El **Grandogado de Finlàndia** (in  *Suomen suuriruhtinaskunta*, in  *Великое княжество Финляндское*, *Velíkoje knjážestvo Finljándskoje*; in  *Storfurstendömet Finland* e in  *Magnus Ducatus Finlandiae*) el ze sta el stato che el ghea precedesto l'atuałe Finlàndia e che el zera susistesto inte el so atuałe teritòrio dal 1809 al 1917 cofà parte de l'Inpero ruso.

## Notasion

## Altri projeti

## Linganbi foresti
Liga catòłega (1609)

La **Liga catòłega** (in latin: *Liga Catholica*; in todesco: *Katholische Liga*) ła ze sta na liansa siglada inte el lujo del 1609, intrà i stati todeschi catòleghi in opozision a l'Union evanzèłega formada dai stati todeschi protestanti. Le tension intrà łe du lianse łe zera desbocae inte ła denomenada Guera dei trent'ani.

## Istòrego
La Liga catòłega ła ga sostituio ła liga de Landsberg, desolvesta par bancarota inte el 1599. El fondatore ła ze sta Màsimilian I de Baviera, che el ghene ze sta anca el so primo comandante zenerałe. Inte el 1609 i reałi de tanti picenini stati del Sacro Roman Inpero i se ghea reunio a Monaco par firmar el tratà, che i li inpegnava inte na liansa miłitare par nove ani.

Verso del finir dei nove ani de liansa, ła ghe ze sta ła guera intrà Ferdinando II de Asburgo e Federico V Eletore Pałatin. L'Union evanzèłega, invese de partejar par Federico V contro de ła Liga catòłega, che ła sostegneva Ferdinando, el ghea preferio ła neutrałità col Tratà de Ulma. La Liga ła ghea dezemà Federico e el so ezèrsito inte ła Bataja de ła Montagna Bianca (1620) inte el ndar de ła prima faze de ła guera. La Liga catòłega ła ze sta de sevente desolvesta co ła Paze de Praga (1635).

## Notasion

## Altri projeti

## Linganbi foresti
National Football League

La **National Football League**, identificada anca da l'acrònemo **NFL**, ła ze ła majore liga profesionìstega nordamericana de football american, 

Inte el 2012 ła ze sta el torneo sportivo par club profesionìsteghi co ła pì alta afluensa mèdia de pùblego par gara:  spetatori a partia fronte ai  de ła Fußball-Bundesliga, el canpionà todesco de bałon e i  de cueło ingleze, ła Premier League.
## Istòrego
La NFL ła ze sta istituia inte el 1920 cofà **American Professional Football Association** e du ani pì tardi ła ga adotà el nome col cuało ła ze uncó conosesta. La so estension zeogràfega, cusita cofà el so stiłe de zugo, łe regołamentasion, ła covertura da parte dei *mèdia*, ła strutura dei *[[play-off]]* e de ła finałe, i deriva da ła fuzion co ła Liga rivałe, l'American Football League, fuzion gavesta inte el 1970. Ła NFL ła ze formada da na sudivizion in oto *divizion* ingrupae in du *conference* (American Football Conference o AFC e National Football Conference o NFC), ła ze sta adotada inte el 2002 de sevente de na reorganizasion de ła strutura che ghe zera inte l'època.

Storegamente el canpionà el tacava ła stajon inte el fine setemana del Labor Day e el finia in corispondensa del Nadałe ma par via de ła redusion dei scolti in tełevizion inte el Labor Day, el ze sta decidesto el sbrisamento verso el fin de setemana dopo de ła partensa de ła conpetision.
## Descrision
A ła fine de ogni stajon i vinsidori dei playoff de l'AFC e de ła NFC i se cata inte ła finałe del canpionà, el Super Bowl, desputà inte na sede tersa a łe do scuadre 
Inte ła setemana prima del Super Bowl i mejo zugadori de łe du *conference* i dèsputa el Pro Bow.

La scuadra canpion del NFL ła se inpròpia del trofeo “Vince Lombardi”, intitolà a ła memoria de l'omònemo ałenador che inte i ani sesanta el ghea guidà i Green Bay Packers a ła vitòria de du Super Bowl drioman.

El canpionà NFL, e ła so finałe in particułare, i raprezenta una de łe icone culturałi nordamericane e in particułare dei Stati Unii, tanto el ze vero che, sto cuà, el ze divegnesto uno dei sìnbołi de l*americanità*;. In tal magnera, che el sotolìnea l'inportansa del football american inte ła cultura de ste Paeze, ła rezalta na conosesta fraze de l'ex presidente dei Stati Unii “Ike” Eisenhower che ła dize «Un àteo el ze cueło che el varda el Notre Dame - SMU [du conosesti club universitari de football] e no el ghene intaresa de chi che vinsarà».

In razon de ła stra-alta *[[audience]]* tełeviziva del Super Bowl (cueła là del 2024 ła ghea vesto un pico de 124 milioni de tełespetatori), l'avegnimento el ze tanto contesto dai insersionisti comerciałi, che i riva a pagar, inte l'asta de insegnasion dei spasi destinai a ła publisità prima, inte el ndar de e dopo del reunion, sifre anca de l'órdene de 4 milioni de dòłari par 30 secondi de *spot* (conparàbiłi a sirca  dòłari al secondo). Inte l'edision del 2021, un spot da 30" el ze rivà costar 5,6 milioni de dòłari.

## Notasion

## Altri projeti

## Linganbi foresti
Łista de primi ministri del Cànada

I **primi ministri del [[Cànada]]** dal 1867 i ze i seventi.

## Lista

## Notasion

## Altri projeti

## Linganbi foresti
Lohamei Herut Israel

La **Leḥi** (, ebràego: **לח"י**, acrònemo par לוחמי חרות ישראל **Loḥamei Ḥerut Israel**, *Conbatenti par ła Libartà de Israełe*), mejo conosesta cofà **Banda Stern**, ła ze sta un'organizasion paramiłitare de matrise sionista. Ła ghea oparà inte el ndar de del mandà britànego de ła Pałestina e el ghea vesto cofà fin ła destitusion e el lontanamento de l'autorità mandatària de ła Gran Bretagna su ła Pałestina, col dòparo de ła forsa, consentindo un'imigrasion sensa restrision de Ebrei e ła formasion de un Stato ebràego. L'organizasion ła ameteva de mirar a istituir un Stato ebràego o, stando drio łe so istese parołe, "na nova repùblega ebràega totałitària".

Le autorità britàneghe łe ghea ciamà sto grupo "Banda Stern" (dal nome del so primo comandante, Avraham Stern), na targheta che ła sotołineava ła metodołozia terorìstega del grupo e che ła vien conservada da chel momento inte łe vàrie ełaborasion istòreghe. La istesa organizasion ła se definiva cofà un grupo terorista.

Intrà łe asion terorìsteghe perpetrae dal grupo, che łe ga merità ła targhets de "terorismo" da parte de numarévułi stòreghi, łe figura el masacro de Deir Yasin, portà a conpimento da ła Lehi e da l'Irgun e el sasìnio de Lord Moyne, rezidente britànego in Mèdio Oriente, inte l'interior de altri atachi portai contro de łe forse britàneghe in Pałestina. Inte el 29 de majo del 1948, el goerno del neo-costituio Stato d'Israełe, el ga inrolà i menbri ativi de ła Lehi inte el Tzahal, sarando in magnera formałe ła Lehi.

L'Israełe el ghea segurà un'amnistia zenerałe ai conponenti de ła Lehi za inte el 14 de febraro del 1949. Inte el 1980, Israełe el ghea decidesto de istituire na decorasion miłitare in "reconosimento de l'atività de lota par ła creasion de Israełe", ła "Medaja Lehi".

L'antigo lìder de ła Banda Stern, Yitzhak Shamir, el zera devegnesto Primo ministro de Israełe inte el 1983.

## Notasion

## Altri projeti

## Linganbi foresti
Royal Opera House

La **Royal Opera House** el ze uno dei pì inportanti teatri d'òpara del mondo. El ze ponesto inte ła piasa prinsipałe de Covent Garden a Londra.

## Istòrego
L'edifiso orìzenàrio, derivante dal 1732, el zera nasesto cofà *Her Majesty's Opera House*. Adatà a teatro de proza, al scumìsio el ghea tolto nome senplegamente dal posto andove che el zera sta tirà su, o sia *Covent Garden* e oncora oncó ze pusìbiłe sentirlo ciamare in sta magnera.

El Covent Garden, de sevente a ła promulgasion del *Licensing Act* del 1737, el gaveva, col Drury Lane, el monopòłio del *spoken drama* (el "drama parlà", cusita definio par destinguerlo da l'òpara). L'edifiso el ze sta recostruio na prima volta inte el 1809. L'edifiso el zera sta desfà da un inséndio inte el 1856 e sostituio co ła strutura atuałe du ani dopo.

## Notasion

## Altri projeti

## Linganbi foresti
The New York Times

***The New York Times***, scursà in ***NY Times***, el ze un periòdego statunitense fondà a New York inte el 18 de setenbre del 1851 da Henry Jarvis Raymond e George Jones inte el ndar de ła prezidensa de Millard Fillmore.
El so editore ła ze ła New York Times Company, che ła pùblega anca el *[[The Boston Globe|Boston Globe]]* e l'edision internasionałe del *Times*, l’*[[International New York Times]]* - in precedensa *International Herald Tribune* - edità a Parize, in Fransa; presidente de ła caza editora el ze Arthur Ochs Sulzberger, Jr., erede de na fameja che el detiene el periòdego dal 1896.

El *N.Y. Times* el ze el primo periòdego newyorkezo i cuałi ufisi i zera stai verti inte un stàbiłe a costruio aposta par el cuotidian. Inte el 1904, de fato, ła testada ła se ghea trasferio inte un edifiso de propietà locà inte un'àrea a l'època ciamada Long Acre Square e oncó Times Square, una de łe piase pì sèłebri de New York. Dal 2007 ła sede ła ze inte ła 8th Avenue, senpre a Manhatann.

La so difuzion in carta par dì ła ze, inte el marso del 2013, de 731&nbsp;395 còpie, a łe cuałe se ghene zonta altre 1&nbsp;133&nbsp;923 dizitałi par na difuzion totałe de 1&nbsp;865&nbsp;318.

El *New York Times* el vien de frecuente soranomenà "siora in grizo" (). El moto del *New York Times* el ze *All the News That's Fit to Print* (traduzìbiłe in *Tute łe notìsie che vałe ła pena stanpar*), readatà in *All The News That's Fit to Click* (*Tute łe notìsie che vałe ła pena de schiciare*) par l'edision dizitałe.

## Notasion

## Altri projeti

## Linganbi foresti
Bastimento da cargo

__HIDDENCAT__

Łe ze **nave da cargo** o **bastimenti da cargo** łe nave, de calsìase forma e grandesa, che łe trasporta merce intrà i vari porti. Łe ze miłiari łe nave de sto tipo che łe parte ogni dì inte łe àcue del mondo formando ła spina dorsałe del comerso internasionałe.

## Notasion

## Altri projeti

## Linganbi foresti
Chiropràtega

La **chiropràtega** (dal grego chéir, man e drási, asion), o **chiroterapia**, ła ze na pràtega che ła declara de ver el fin del mantegnimento e el restabiłimento de ła sałute de l'omo, pasando da ła diàgnoze, el tratamento e ła prevension de łe so deficense funsionałi. 

Ła se baza sul presuposto, sientifegamente no dimostrà, che el sistema nervozo el contròłee tuti chełi altri sistemi del corpo uman e che łe desfunsion de ła meoła spinałe łe posa interferir co l'inasesta capasità del corpo de guarir da soło ("intełijensa inasesta"). La chiropràtega ła enfatiza ła manipołasion (includesta ła manipołasion spinałe) e ła include un'òpara de consułensa sui "stiłi de vita".

La chiropràtega ła entra inte l'àlveo de łe medezine alternative benché sta definision ła vegna contestada da tanti chiropràteghi.

Na revizion sistèmatega dei studi fati su ła chiropràtega ła ga conclondesto che no ghe ze prova che ła sìpia eficase inte ła cura de un calsìase desturbo a parte ła pusibiłità che ła posa ver un calche benefiso inte el tratamento del mal de schina.

## Definision
El tèrmano chiropràtega ła ze referio al stùdio, a ła diàgnoze, a ła cura e a ła prevension dei desturbi muscołoschełètreghi e dei so efeti sul stato zenerałe de sałute dei umani e dei animałi vertebrai.

## Rasegna istòrega
La figura del chiropràtego ła zera stada creada inte el 1895 da Daniel David Palmer: ativo cofà spiritista, el ga afermà de gaver "recepio ła chiropràtega da l'altro mondo" dal spìrito de un mèdego morto ciamà James Atkinson. 

Palmer el ghea considarà de gaver notà che, cavando ła càuza de un'iritasion de un nervo par via de un particułar tipo de manipołasion de ła cołona vertebrałe, el ghea alivià el sìntomo de ła sordità in uno dei so pasienti. El fondatore de sevente el ghea definio ła chiropràtega "Arte, Siensa e Fiłozofia".

Bartlett Joshua Palmer el zera ndà vanti su ła strada de so pare Daniel, desviłupando ła chiropràtega in confronto a łe conosense de l'època. El ghea fondà ła prima scoła de chiropràtega arente de Chicago inte el 1902.

## Bibliografia
* Jean Pierre Meersseman, *Chiropratica*, Red edizioni, Novara 1978/2003
* Piet Seru, *Guida alla chiropratica*, De Vecchi Editore, Milano 1993/1995
* Scott Haldeman, *Principles and Practices of Chiropractic*, Mc Graw Hill, 2004, terza edizione
* David Chapman Smith, *La Professione chiropratica*, edizione italiana, Castello editore, Milano 2004
* Ignas Meerssemann, *Chiropratica*, in G. Giarelli R. di Sarsina B. Silvestrini, *Le medicine non convenzionali in Italia*, Franco Angeli, Milano 2007
* 
* Surgical Neurology International: N.E. Epstein, C.I. Forte Esq - *Medicolegal Corner Quadriplegia Following Chiropractic Manipulation 28 maggio 2013*
**Journal of Manipulative and Physical Therapeutics * in http://www.journals.elsevierhealth.com/periodicals/ymmt/home 
* *Spine Journal* in http://journals.lww.com/spinejournal/Pages/AbouttheJournal.aspx
* *Journal of Chiropractic Medicine* in https://www.sciencedirect.com/science/journal/15563707
## Notasion

## Altri projeti

## Linganbi foresti
Fugitive Slave Act of 1850

La **leje sui s-ciavi fuzitivi del 1850** (in ingleze: *Fugitive Slave Law*, o *Fugitive Slave Act)* ła ze sta na leje statunitense aprovada dal Congreso dei Stati Unii inte el 18 de setenbre del 1850, inte el contesto del Conpromeso del 1850 intrà i intaresi s-ciavìsteghi dei Stati del sud del Paeze e el Partio de ła Tera Lìbara del nord. 

Sto provedimento, promulgà inte el ndar de ła prezidensa de Millard Fillmore, ła ze sta una de łe pì controverse intrà łe leji adotae inte el contesto del Conpromeso, e el ghea fazesto erlevar łe paure del nord in confronto a na "cospirasion del podere s-ciavista".

## Bibliografia
* 
* 
* 
## Notasion

## Altri projeti

## Linganbi foresti
Granda depresion (1873-1895)

La **granda depresion** del XIX secoło, dizesta anca **longa depresion**, ła ze sta na crize econòmega – ła prima a devegner ciamada cusita par grandesa de portada e estension tenporałe inte el cuało ła ghea descaenà i so efeti – che ła ghea vesto scumìsio a Viena inte el 1873 e ła se ghea difondesto anca inte i Stati Unii de l'Amèrica inte el ndar de ła prezidensa de Ulysses S. Grant, dopo pì de vent'ani de guałiva crésita ecònomega determenada da ła seconda revołusion industriałe e ła zera ndà vanti finmente inte el finałe del XIX secoło.

El mondo desviłupà el ghea conosesto prima na crize agrària, a ła cuała ła se ghe ghea dopo zontà na parałeła crize industriałe, co forti redusion de ła domanda, profiti marzenałi całanti e scarsa sircołasion monetària (che parò no ła ghea ciapà tuti i Paezi), anca se el prodoto interno lordo (PIL) totałe el se ghea mantegnesto in crésita costante, sensa mostrar caràtari netamente recesivi.

Na forte e perdurante deflasion, a livełi struturałi, inte el ndar de l'intiero ventènio ła ghea inescà grandi licensiamenti e redusion salariałi, represion fate prezudegando i sindacai e grandi movimenti migratori da łe canpagne a łe sità e da łe àree manco desviłupae a cuełe economegamente pì forti del mondo.

## Notasion

## Altri projeti

## Linganbi foresti
National Reconnaissance Office

El **National Reconnaissance Office** (**NRO**) el ze el departemento apartegnente al Departemento de ła Defeza dei Stati Unii de l'Amèrica che el costruise e zestise i satèłiti spia. El departemento el ze sta creà inte el 1960 e ła so sede prinsipałe ła ze a Chantilly, in Virginia. 

L'NRO par de pì el coórdena łe zestion e l'anàłize de łe informasion receveste dai aeroplani e satèłiti spia miłitari e de propietà de ła Central Intelligence Agency. L'NRO el zestise el National Reconnaissance Program, parte del National Foreign Intelligence Program.

L'NRO el cołàbora co programi privai co tanti sojeti pùbleghi ligai al mondo de l'intelligence e del spàsio cofà la National Security Agency (NSA), la National Geospatial-Intelligence Agency (NGA), la Central Intelligence Agency (CIA), la Defense Intelligence Agency (DIA), e l'United States Strategic Command.

## Notasion

## Altri projeti

## Linganbi foresti
Łista de primi ministri de l'Ungaria

Lista de **cai de goerno de l'[[Ungaria]]** dal 1848.

## [[Regno d'Ungaria (1538-1867)|Regno d'Ungaria]] (1848-1849)
**Partii pułìteghi:** 

## [[Stato Ungareze (1849)]]
**Partii pułìteghi:** 

*Dopo del croło de ła [[revołusion ungareze del 1848]], el restaurà [[Regno ungareze]] el zera devegnesto parte integrante de l'[[Inpero Austrìago]] finmente al 1867, co che ła ze sta creada la dópia [[Inpero austro-ungàrego|monarchia austro-ungàrega]] e el regno ungareze el ze sta organizà cofà [[Tere de ła Corona de Santo Stèfano]]*.

## [[Tere de ła Corona de Santo Stèfano]] (1867-1918)
**Partii pułìteghi:** 

## [[Repùblega Democràtega de Ungaria|Repùblega Democràtega d'Ungaria]] (1918-1919)
**Partii pułìteghi:** 

**Stato:** 

## [[Repùblega soviètega ungareze]] (1919)
**Partii pułìteghi:** 

### [[Terrore Bianco (Ugheria)|Goerno contro-revołusionàrio]] (1919)
**Partii pułìteghi:** 

## [[Repùblega ungareze (1919–20)|Repùblega ungareze]] (1919-1920)
**Partii pułìteghi:** 

**Stato:** 

## [[Regno d'Ungaria (1920-1946)|Regno d'Ungaria]] (1920–1946)
**Partii pułìteghi:** 

**Stato:** 

### [[Goerno de unità nasionałe (Ungaria)|Goerno de unità nasionałe]] (1944-1945)
**Partii pułìteghi:** 

### Goerni provizori sostegnesti dai Soviet (1944-1946)
**Partii pułìteghi:** 

**Stato:** 

## [[Repùblega Ungareze (1946-1949)|Repùblega Ungareze]] (1946-1949)
**Partii pułìteghi:** 

**Stato:** 

## [[Repùblega Popołare Ungareze]] (1949-1989)

### Presidente del Consejo dei ministri
**Partii pułìteghi:** 

## [[Ungaria|Repùblega de Ungaria]] (dal 1989)

**Partii pułìteghi:** 

**Stato:** 

## Notasion

## Altri projeti

## Linganbi foresti
Łista de primi ministri de ła Tailàndia

Ła sevente **lista dei primi ministri** ła ze formada sia da chełi del Sìam che chełi de ła Tailàndia. El stato el ga vesto nome "Regno del Siam" finmente al 24 de zugno del 1939, data andove el zera devegnesto par la prima volta Regno de Tailàndia. El nome Siam el zera de orìzane cineza, e in chel perìodo el goerno nasionałista de Plaek Pibulsonggram el zera drio portar vanti na pułìitega anti-cineza, promovendo i nomi che i zera propi de l'etnia nasionałe. I istesi abitanti del paeze i zera ciamai thai al posto de siamezi.

Durante de la seconda guera mondiałe, Plaek el ghea fato liansa inte el 1941 col Japon e el ze sta costrenzesto a dimision inte el 1944, co che el conflito el zera devegnesto sfavorévoło inte i confronti dei goerni de Tokyo e Bangkok. Inte el 1945, a ła fine de ła guera, el Paeze el zera tornà ciamarse Siam, par ritore el nome de Thailandia l'11 de majo del 1949, dopo che Plaek el zera sta riabiłità e ritornà èsar primo ministro.
## Lista dei primi ministri de ła Tailàndia
;Lejenda

## Notasion

## Altri projeti

## Linganbi foresti
Aeròstato

L**'aeròstato** el ze un particułare aeromòbiłe che el voła par sostentasion stàtega. El tende a elevarse inte l'atmosfera parché el rezulta èsar pì lejero de l'ària che el ło sirconda (prinsipio de Archimede).

Dipendindo de ła pusibiłità de vegner manovrai, i aeràstati i połe èsare dividesti in du grande clase:
* i bałoni aerostàteghi (*lìbari* o *frenai*), che i ze privi de strumenti de manovra e diresionamento. (ez. mongolfiere)
* i direzìbiłi, che esendo provedesti de motori e òrgani de stabiłità i połe vegner pì propiamente guidai (o *dirizesti*, ).


Imàjine:2006_Ojiya_balloon_festival_011.jpg|Bałon aerostàtego de ària calda.
Imàjine:Gasballon_ueber_gelsenkirchen_ftswe.jpg|Bałon aerostàtego de gas.
Imàjine:Goodyear-blimp.jpg|Direzìbiłe.
Imàjine:The DHL Balloon 2, Aug 06.JPG|Bałon cautivo.
Imàjine:Newaerostat.jpg|Aeròstato co profiło dizegnà par poder mantegnerse erlevà.

## Gas doparai
El fin de rivar a ver na masa de gas pì lejera de l'atmosfera sircostante el połe èsare otegnesto co stratezie defarenti; ła połe *de facto* vegner doparada àrìa scaldada, gas pì lejeri de l'ària o anbedó.

Ghe ze cuatro vari tipi de **aeròstati** dipendindo da ła stratezia doparada par sorlevarli verso alto:
***Co àrìa calda**: scaldada finmente a na tenperatura par sora de ła tenperatura anbiente, ła dà un'inpulsion inferiora dei 300 grami al metro cubo (al liveło del mare).
***Co gas**: co gas lejeri no scaldai:
** Co idròzeno: a dòparo sientìfego e talvolta a dòparo sportivo. El da un'inpulsion de sirca 1,1&nbsp;kg al metro cubo (al liveło del mare).
**Co èlio: doparà dai direzìbiłi e da racuanti aeròstati par dòparo sportivo, el ga ła vantajo de èsare un gas nòbiłe e de consevensa inerte, el dà na spinzesta de sirca 1&nbsp;kg al metro cubo (al liveło del mare), inferior a cueła là de l'idròzeno e a un costo pì alto.
**Co amonìaca: de raro dòparo par łe propietà tòseghe e ła scarsa lejeresa.
**gas sintèteghi - doparai inte i primi tentativi, ma sbandonai par ła erlevada infiamabiłità.
***Mongolfiera de Rozier**: el dòpara sia gas lejeri che gas scaldai par ver màsime prestasion: Doparae par łe odierne circumnavigasion del pianeta.
***Pneumàteghi**: bon de regołar ła presion del gas sorlevante, col fin de sbasar o elimenar ła pèrdita de gas dèbita al scaldamento diurno.

## Notasion

## Altri projeti

## Linganbi foresti
Fradełi Montgolfier

La so invension ła ze sta el primo aeròstato che el ga portà un èsare uman inte el sieło. Dopo del bon èzito dei so esperimenti, i zera stai nomenai menbri straordenari de l'Acadèmia de łe siense de Parize e so pare Pierre el ghea recevesto, cofà reconosimento, el tìtuło nobiłiare ereditàrio **de Montgolfier** dal re Luizi XVI inte el 1783.

El poeta neoclàsego Vincenso Monti el ghea scrivesto in onor de so fradełi un'ode, paragonando ła so inpreza a cueła mìtega dei Argonàuti (*Ode al sior de Mongolfier*).

## Notasion

## Altri projeti

## Linganbi foresti
Furto de cuadri al Muzeo de Castelvecio del 2015

miniatura
El furto de cuadri al Muzeo de Castelvecio del 2015 el s'è verifegà intè'l Muzeo de Castelvecio de Verona el 19 de novenbre del 2015. In tuto łe opare rubàe le zeran 17, tute recuperàe el 6 de majo 2017 neła rejon de Odessa, in Ucraina. Łi arestài i ze stà 12, tuti tra ła Moldavia e Verona.

## Opare rubàe
L'ełenco dełe opare rubàe ze el seguente:

* miniatura|196x196pxAntonio Pisano deto el Pisanello, *Madona co'l banbino, deta Madona deła cuaja*, tenpera so tavoła, cm 54x32;
* Jacopo Bellini, *San Girolamo penitente*, tenpera so tavoła, cm 95x65;
* Giovanni Benini, *Ritrato de Girolamo Pompei*, ojo so teła, cm 85x63;
* Andrea Mantegna, *Sacra Fameja co na santa*, tenpera so teła, cm 76x55,5;
* Giovanni Francesco Caroto, *Ritrato de zoine co dezegno infantiłe*, ojo so tavoła, cm 37x29;
* Giovanni Francesco Caroto, *Ritrato de zoine monaco benedetin*, ojo s teła, cm 43x33;
* Jacopo Tintoretto, *Madona alatante*, ojo so teła, cm 89x76;
* Jacopo Tintoretto, *Trasporto de l'arca de l'aleansa*, ojo s taoła, cm 28x80;
* Jacopo Tintoretto, *Bancheto de Baltassar*, ojo so taoła, cm 26,5x79;
* Jacopo Tintoretto, *Sansone*, ojo so taoła, cm 26,5x79;
* Jacopo Tintoretto, *Giudisio de Salomon*, ojo so taoła, cm 26,5x79,5;
* Serchia de Jacopo Tintoretto, *Ritratto maschile*, ojo so teła, cm 54x44;
* Domenico Tintoretto, *Ritrato de Marco Pasqualigo*, ojo so teła, cm 48x40;
* Botega de Domenico Tintoretto, *Ritrato de ammiraglio veneziano*, ojo so tela, cm 110x89;
* Peter Paul Rubens, *Dama delle licnidi*, ojo so tela, cm 76x60;
* Hans de Jode, *Paesaggio* noto anche come *Paesaggio con cascata*, ojo so tela, cm 70x99;
* Hans de Jode, *Porto di mare*, ojo so tela, cm 70x99.
Cézare (tìtuło)

**Cézare** (latin: *Cæsar*) el ze un tìtuło atribuio a na persona de dignità inperiałe, che el trae orìzane dal *cognomen* de Gajo Zùlio Cézare (*Gaius Iulius Cæsar*).

Inte ła forma orìzenałe el tìtuło el ze sta in dòparo inte l'Inpero roman, inte l'Inpero bizantin e inte l'Inpero otoman (*caysar-ı Rum*, "Cézare dei Romei", el zera uno dei tìtułi del Sultan). La variante Zar ła ze sta invese doparada inte l'Inpero bùlgaro (913-1018, 1185-1422 e inte ła Bulgaria del 1908-1946), inte l'Inpero ruso e in Sèrbia (1346-1371), mentre in cuełi austrìago e todesco el tìtuło el ghea tolto ła forma de Kaiser (dal grego *Καίσαρ*, *Kaisar*). Inte ła dòpara comun el tèrmano el połe èsare doparà cofà finònemo de inperatore.

## Notasion

## Altri projeti

## Linganbi foresti
Repùblega Romana (1798-1799)

La **Repùblega Romana** ła ze sta na repùblega soreła de ła Prima repùblega franseze. Ła zera formà da parte dei teritori del Stato Pontifiso ocupai dal zenerałe Louis-Alexandre Berthier, che el gaveva invadesto Roma portàndoła via al domìnio tenporałe de Pio VI inte el 10 de febraro del 1798. Ła zera sta proclamada inte el 15 de febraro del 1798.

Dopo de łe anesion del 7 de marso del 1798 (Repùblega Tiberina e Repùblega Anconitana), ła Repùblega Romana ła zera rivada confinar co ła Repùblega Cizalpina e el Grandogado de Toscana verso nord, col mar Tireno verso òvest, col Regno de Nàpułi verso sud, col mar Adriàtego verso est.

De łe du exclave pontifise in teritòrio napułetan ła conservava solché el teritòrio de Pontecorvo, e el Prinsipà de Benevento el zera invese restà contendesto.

La Repùblega ła zera cascà za inte el 1799 e pochi mezi el Stato Pontifiso el zera sta repristinà.

## Notasion

## Altri projeti

## Linganbi foresti
Sufrajo femenin

El **"Sufrajo femenin"** el denòmena ła derito de voto estendesto a łe done. El movimento pułìtego che el ga cofà fin cueło là de esténdare el sufrajo a łe done el ze sta storegamente cueło là de łe sufrajete. 

Le orìzeni moderne del movimento łe va resercae inte ła Fransa del XVIII secoło. Intrà i primi Paezi a concédar sto derito i zera stai ła Repùblega Corsa (inte el 1755), łe Ìzołe Pitcairn (inte el 1838), el Grandogado de Toscana (almanco dal 1849), ła Nova Zełanda (inte el 1893) el Teritòrio del Wyoming, za inte el 1869, l'Ìzoła de Man inte el 1881, Franceville inte łe Nove Èbridi. Racuanti de sti stati i ga avesto na curta ezistensa e altri no i ga mai avesto l'indipendensa. Un cazo particułare el revarda ła Svèsia, andove a racuante done el ghe ze sta concedesto el derito de voto inte el ndar de l'età de ła libartà (1718-1771) ma sto derito no el zera sta estendesto a tute.

El primo stato eoropeo a reconósar el sufrajo universałe ła ze sta ła Grandogado de Finlàndia co łe prime done ełezeste in parlamento inte el 1907. 

In Rùsia inte el ndar de del goerno provizòrio in piena revołusion inte el novenbre del 1917, se ghea vesto l'ełesion par l'asenblea costituente a sufrajo universałe. Sufrajo che dopo el zera sta confermà inte ła costitusion soviètega del 1918.

El derito de voto a łe done el ze sta introduzesto inte ła lejislasion internasionałe inte el 1948 co che łe Nasion Unie łe ghea adotà ła Declarasion universałe dei deriti umani (védarse l'artìcuło 21).

El sufrajo femenin el vien anca ciaramente considarà un derito soto de ła Convension su l'ełiminasion de ogni forma de descriminasion de ła dona, adotada da łe Nasion Unie inte el 1979, sotoscrivesto da 189 nasion.

## Notasion

## Altri projeti

## Linganbi foresti
Aguascalientes (stato)

**Aguascalientes** el ze un stato federà del Mèsego.

## Zeògrafia
Ponesto inte ła zona sentrałe del paeze; el confina verso nord col stato del Jalisco e verso òvest col stato del Zacatecas. El so nome el signìfega "àcue calde" in spagnoło. El caołogo el ze Aguascalientes.

El stato ła ze sta fondà inte el 1835 co che el teritòrio el zera vegnesto dividesto dal Stato de Zacatecas. Aguascalientes el ga na àrea de sirca 5.600&nbsp;km² e na popołasion de sirca 1,3 milioni de abitanti. El ze un stato interno e no el ga, de consevensa, desbochi sul mare.
## Economia
L'economia de Aguascalientes ła ze caraterizà inte i ùltemi ani da un cresimento del setore industriałe. El ze locà inte ła prosimità de inportanti vie de comunicasion che łe ghene ga favorio el desviłupo econòmego.

## Notasion

## Altri projeti

## Linganbi foresti